แนวโน้ม SET เช้านี้ผันผวน หวั่นเจอแรงขายหุ้นบลูชิพ-ยอดเสียชีวิต “โควิด” นิวไฮ
นักวิเคราะห์ มองแนวโน้ม SET เช้านี้ผันผวน หวั่นเจอแรงขายหุ้นบลูชิพ หลัง MSCI ลดน้ำหนักหุ้นไทย-ยอดเสียชีวิตโควิดพุ่ง
นักวิเคราะห์ มองแนวโน้ม SET เช้านี้ผันผวน หวั่นเจอแรงขายหุ้นบลูชิพ หลัง MSCI ลดน้ำหนักหุ้นไทย-ยอดเสียชีวิตโควิดพุ่ง
27 พ.ค. 2564

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตตลาดหุ้นไทยเช้านี้คาดว่าจะแกว่งทั้งในแดนบวก-ลบ โดยมีโอกาสเปิดในแดนบวกก่อนที่เผชิญแรงขายทำกำไรออกมา เนื่องจากในช่วงที่ตลาดบ้านเราปิดทำการทางตลาดในภูมิภาคเอเชียได้ปรับตัวขึ้นหลังคลายกังวลเงินเฟ้อและอัตราดอกเบี้ยสหรัฐ แต่เช้านี้ตลาดในเอเชียได้ปรับตัวลงเป็นส่วนใหญ่ ซึ่งส่วนหนึ่งก็อาจจะมาจากการปรับน้ำหนักลงทุนของ MSCI ซึ่งตลาดบ้านเราทาง MSCI จะปรับลดน้ำหนักลงทุนในวันนี้ประมาณ 10,000 ล้านบาท ทำให้คาดว่าจะกดดันตลาดในช่วงบ่ายให้ผันผวนในทางลงได้จากแรงกดดันหุ้นขนาดใหญ่ แต่วอลุ่มเทรดวันนี้คาดว่าจะมีเข้ามามาก
นอกจากนี้ ตลาดฯยังมีความกังวลสถานการณ์การแพร่ระบาดไวรัสโควิด-19 ในประเทศอยู่ ที่จำนวนผู้ติดเชื้อยังไม่ลดลงเลย รวมถึงกังวลถึงการกระจายวัคซีนโควิด-19 ด้วย ที่มีความล่าช้า ด้านราคาน้ำมัน และเงินบาทอยู่ในทิศทางทรงตัว แต่ยังต้องติดตามทิศทางราคาน้ำมันด้วย รวมถึงตัวเลขเศรษฐกิจของประเทสำตัญ และการแพร่ระบาดโควิดในประเทศ
พร้อมให้แนวรับ 1,560-1,547 จุด ส่วนแนวต้าน 1,575-1,580 จุด
 
 